เงินบาทแข็งค่าต่อเนื่องจากแรงหนุนเงินไหลเข้า
ค่าเงินบาทปิดตลาดเย็นนี้ (9 ต.ค.) ที่ระดับ 35.52 บาท/ดอลลาร์ แข็งค่าจากช่วงเปิดตลาดเช้านี้ที่ระดับ 35.74 บาท/ดอลลาร์ เคลื่อนไหวในทิศทางเดียวกับค่าเงินในภูมิภาค เนื่องจากมีเงินทุนตลาดประเทศเข้ามาในตลาดพันธบัตร มากถึง 2.7 หมื่นล้านบาท ระหว่างวันเงินบาทเคลื่อนไหวในกรอบระหว่าง 35.51-35.75 บาท/ดอลลาร์ โดยสัปดาห์นี้เงินบาทแข็งค่าลงมาราว 3%
9 ต.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (9 ต.ค.) ที่ระดับ 35.52 บาท/ดอลลาร์ แข็งค่าจากช่วงเปิดตลาดเช้านี้ที่ระดับ 35.74 บาท/ดอลลาร์ เคลื่อนไหวในทิศทางเดียวกับค่าเงินในภูมิภาค เนื่องจากมีเงินทุนตลาดประเทศเข้ามาในตลาดพันธบัตร มากถึง 2.7 หมื่นล้านบาท ระหว่างวันเงินบาทเคลื่อนไหวในกรอบระหว่าง 35.51-35.75 บาท/ดอลลาร์ โดยสัปดาห์นี้เงินบาทแข็งค่าลงมาราว 3%
“เงินบาทแข็งค่าเร็วมากตามรูเปียและริงกิต เนื่องจากมี flow ไหลเข้ามาในตลาดพันธบัตรมากถึง 2.7 หมื่นล้านบาท หลังมุมมองเรื่องการปรับขึ้นดอกเบี้ยของเฟดเปลี่ยนไป ทำให้มีการปรับพอร์ตการลงทุน” นักบริหารเงินกล่าว
นักบริหารเงินประเมินกรอบการเคลื่อนไหวของเงินบาทในสัปดาห์หน้าไว้ระหว่าง 35.25-35.80 บาท/ดอลลาร์ แนวโน้มยังคงแข็งค่า แต่ระหว่างสัปดาห์อาจผันผวน